བསྒྲགས་པ་ལྟར་ན།མཐོ་རིམ་གྲོས་ཚོགས་གྲོལ་རྗེས་ཕྱོགས་སོ་སོས་མཉམ་འབྲེལ་གསལ་སྒྲོག་སྤེལ།གསལ་སྒྲོག་ལས་ནན་གྱིས་བསྟན་དོན།ཕྱོགས་བཞི་ཡིས་སི་རི་ཡཱའི་བདག་དབང་དང་སྒེར་ཚུགས།མངའ་ཁོངས་ཆ་ཚང་ཡོང་བ་བཅས་ལ་མཐའ་གཅིག་ཏུ་རྒྱབ་སྐྱོར་བྱེད་བཞིན་ཡོད་པ་ནན་བཤད་བྱས།སི་རི་ཡཱའི་གནད་དོན་དེ་དམག་དོན་གྱི་བྱེད་ཐབས་ལ་བརྟེན་ནས་ཐག་གཅོད་བྱེད་མི་ཐུབ་ལ།མཉམ་འབྲེལ་རྒྱལ་ཚོགས་ཀྱི་གྲོས་ཆོད་ལག་བསྟར་བྱས་པའི་རྨང་གཞིའི་སྟེང་ཆབ་སྲིད་གྲོས་མོལ་ལ་བརྟེན་ནས་ཐག་གཅོད་བྱེད་དགོས།གསལ་སྒྲོག་ལས་བསྟན་དོན།རྒྱལ་ཁབ་བཞིའི་མགོ་ཁྲིད་པས་སི་རི་ཡཱའི་འཁྲུག་རྩོད་རྒྱ་ཡན་དུ་སོང་ནས་ས་ཁུལ་དང་འཛམ་གླིང་ཡོངས་ཀྱི་བདེ་འཇགས་དང་གཏན་འཇགས་ཐད་འཇིགས་ཉེན་བཟོ་བར་སེམས་ཁུར་བྱེད་པའི་ཚུལ་བསྟན།གསལ་སྒྲོག་ལས་སི་རི་ཡཱའི་ཕྱོགས་ཁག་གང་རུང་གིས་རྫས་འགྱུར་མཚོན་ཆ་བེད་སྤྱོད་བྱེད་པར་ངོ་རྒོལ་བྱེད་པ་ནན་བཤད་བྱས།